Un detonator invizibil și baterii explozive. Detalii noi despre pagerele capcană cu care Israelul i-a păcălit pe militanții Hezbollah
Bateriile din interiorul pagerelor capcană proiectate de agenții israelieni ca să îi decimeze pe militanții Hezbollah au ajuns în Liban la începutul anului și aveau mai multe caracteristici înșelătoare și un călcâi al lui Ahile, scrie Reuters. Agenții au proiectat bateriile așa încât să ascundă o încărcătură explozivă foarte mică, dar letală, și un tip nou de detonator imposibil de detectat chiar și de aparatele cu raze X.